钦定古今图书集成/明伦汇编/官常典/第737卷 > 清溪二义士
## 钦定古今图书集成/明伦汇编/官常典/第737卷 > 清溪二义士

按《逊国正气纪》：清溪二义士，贵池人，未详姓氏。当金
川失守，建文帝出亡，二士方乘舟，闻燕王已即大位，
不禁相向而哭失声，遂赴水以没，竟不欲以身显。此
其与矫皦沽名者相去远矣。迄今都人士泊舟其间，
见一泓空渌，直与西山片石相暎，而月白猿啼之下，
二子忠魂隐隐尚在，直应立懦之一助也。以故清溪有专祠。